tomron87/hebrew-wikipedia-sentences-corpus huggingface dataset:
עוד לפני שפורסם המכרז לערוץ מורשת ממומן בפרסום, יזם איש העסקים שלמה בן-צבי את הקמתו של ערוץ מורשת בתשלום למנויי הטלוויזיה בכבלים בשידור הדיגיטלי ולמנויי חברת הלוויין.
הערוץ עלה לאוויר באפריל 2003 ושידר באפיק 36 למנויי הכבלים ובאפיק 19 למנויי חברת הלוויין yes.
בשלושת החודשים הראשונים, מיום עלייתו לאוויר, היו תוכני הערוץ פתוחים לציבור הרחב.
ב-1 ביולי 2003 הפך לערוץ בתשלום.
בדצמבר 2003 חתמו לאודר ובן-צבי על הסכם השקעה בערוץ עשר.
לפי ההסכם, ערוץ עשר ישקיע בכל שנה כ-5 מיליון דולר בתכנים משותפים עם ערוץ התכלת, שעליהם יחליטו יחד מנהלי התוכניות של שני הערוצים.
בנוסף, ערוץ עשר ירכוש מערוץ התכלת תכנים בהיקף של 3 מיליון דולר בשנה.
לפי ההסכם היה אמור איש העסקים יוסי מימן (אז בעל השליטה בערוץ עשר) לקבל בתמורה שליש ממניות ערוץ התכלת.
באפריל 2004 החליטו בן-צבי ולאודר להפסיק את המימון לערוץ.
מאחר שהכנסות החודשיות היו כ-500 אלף שקל בלבד, בעוד ההוצאות היו כ-2 מיליון.
הערוץ החל להיערך להתמודדות במכרז לערוץ הייעודי למורשת ומסורת יהודית, שהיה צפוי להתפרסם, על ידי המועצה לשידורי כבלים ולוויין.
בסוף אותה שנה, הזרמת הכספים להפקות חדשות פסקה והערוץ שידר במתכונת שידורים חוזרים.
במאי 2004 התפטרה איריס הוד, מנכ"לית הערוץ.
ביולי 2005 פורסם המכרז לערוץ המורשת המסחרי.
קבוצת הירש מדיה, בבעלות שלמה בן צבי הייתה המתמודדת היחידה והיא זכתה במכרז.
"ערוץ התכלת" נסגר ב-31 במרץ 2006, בהתאם להסכם שבין הערוץ לבין חברות הכבלים והלוויין, עם קבלת הרישיון לערוץ הברודקאסט בנושא מורשת ישראל.
לאחר הזכייה במכרז נכנסה חברת תיא תקשורת כשותפה במחצית מהבעלות.
לאחר שפרץ סכסוך בין שתי החברות השותפות, הערוץ לא הוקם וזכייתה של הקבוצה במרכז להפעלת הערוץ בוטלה בדצמבר 2006.
מנהל התוכניות של הערוץ מיום הקמתו היה אורי אורבך, שפוטר בסוף שנת 2003 בשל חילוקי דעות עם מנכ"לית הערוץ איריס הוד, סביב אופיו של הערוץ והתכנים שישודרו בו.
שידורי הערוץ הופסקו בימי שישי ובערבי חג, כשעה לפני כניסת השבת או החג, והתחדשו כשעה אחרי מוצאי השבת או החג.
אחת התוכניות הבולטות בערוץ הייתה הטלנובלה החרדית בשם "החצר" עם עמוס לביא ואיילת מרגלית שזכתה להצלחה, כמו כן שודרה בערוץ גם סדרת ההנפשה מסיפורי המלך בבר.
בין היתר הערוץ שידר גם את התוכניות "משפחה וחצי" (שודרה גם בערוץ 2, רשת), "הקומדיאנטים" (סרט תיעודי זוכה פרס האקדמיה הישראלית לקולנוע ב-99), "הצנועות והחסודות", "הסודות הכמוסים של התנ"ך", "אורבך וסבאג" (תוכנית עם ערן סבאג ואורי אורבך) ותוכנית לפורים בהנחיית עמנואל הלפרין.
כנסת (עד 1 באוגוסט 2018 נקרא באופן רשמי "ערוץ הכנסת") הוא ערוץ טלוויזיה ממלכתי ציבורי, אשר מופעל על ידי חברת התקשורת RGE.
הערוץ משודר באפיק 99 בכבלים הדיגיטליים ובלוויין, ובנוסף בעידן+.
מיום הקמתו במאי 2004 ועד אוגוסט 2018, הופעל הערוץ על ידי חברת החדשות.
שמו הוחלף לשם הקצר "כנסת" בעת המעבר לזכיין החדש.
הערוץ מפוקח על ידי המועצה לשידורי כבלים ולווין.
שידורי טלוויזיה הקבועים הראשונים ממליאת הכנסת החלו בשנת 1995 על ידי ערוץ 33 של רשות השידור.
ב-2003 הוחלט לאחד את ערוץ 33 ואת ערוץ 34, שנועד להיות ערוץ השידור בערבית של רשות השידור, ובמתכונתו החדשה לא נותר זמן אוויר בערוץ לשידורי הכנסת, ורשות השידור הציעה להקים ערוץ חדש.
הצעה זו עלתה בד בבד עם יוזמה של הכנסת להקמת ערוץ ייחודי לשידורי הכנסת, ונחקק חוק שידורי טלוויזיה מהכנסת שהסדיר את העניין, ובהמשך שונה שמו לחוק שידורי ערוץ הכנסת.
ערוץ הכנסת פועל מכוח חוק זה ו.
תפישת השידורים של הערוץ נגזרת מ הקובע: .
בראשית ימי הכנסת השש עשרה, מינה יושב ראש הכנסת דאז, חבר הכנסת ראובן ריבלין, ועדת בחירה מיוחדת לבחירת הגוף המשדר הזמני של ערוץ הכנסת החדש.
במכרז השתתפו רשות השידור וחברת החדשות של ערוץ 2. הוועדה בחרה בהצעתה של חברת החדשות של ערוץ 2 להפעלת ערוץ הכנסת.
הערוץ עלה לאוויר ב-3 במאי 2004. מאז פתיחת הערוץ מכהן אורי פז כמנכ"ל הראשי ועידית בן יאיר היא מנהלת התוכניות.
ביוני 2006, במכרז חדש לערוץ בחרה המועצה לשידורי כבלים ולוויין בשנית את חברת החדשות להפעיל את הערוץ.
הזיכיון המחודש שהוענק, אישר את הפעלת הערוץ החל מנובמבר 2006 למשך 10 שנים.
באוקטובר 2016 פרסמה המועצה לשידורי כבלים ולוויין מכרז להפעלת הערוץ.
ארבע חברות הגישו הצעה במכרז: חברת החדשות הישראלית (חדשות 2 דאז ומפעיל הערוץ עד המכרז), קבוצת RGE באמצעות חברת החדשות של ערוץ 10, חברת אימג'ין ב.ה השקעות במדיה (ערוץ 20) וקבוצת נוספת בשם שידורי העם המורכבת מתיא תקשורת, יסמין טי.
במכרז זכה ערוץ 20 אך בסוף חודש יולי, בעקבות פנייה לבג"ץ של חדשות 2 וחברת RGE, המחזיקה בחדשות עשר, הוחלט להקפיא את הליך החלפת הזיכיון.
ב-7 בדצמבר הוכרז כי הצעת ערוץ 20 נפסלה בשל פגמים כלכליים.
ב-26 בדצמבר פנתה חדשות 2 למועצת הכבלים והלוויין בבקשה לבטל את הליך המכרז.
ב-31 במאי 2018 החליטה מועצת הכבלים והלוויין שקבוצת RGE, בעלת השליטה בערוץ עשר, אשר הגיעה למקום השני במכרז, היא שתפעיל את הערוץ.
שבועיים לאחר מכן הגיש ערוץ 20 עתירה לבג"ץ נגד ההחלטה, בטענות נגד בדיקת ההצעות שהוגשו במסגרת המכרז ונגד חוות הדעת שפסלה את זכיית הערוץ.
ב-19 ביולי, טענות ערוץ 20 וחברת החדשות נדחו על ידי בג"ץ.
ב-1 באוגוסט 2018 עלה הערוץ לאוויר בבעלות RGE, ועבר לשידור בפורמט מסך רחב (16:9).
באוגוסט 2019 הילי חורב-קסוטו הודיעה על התפטרותה מניהול הערוץ, בסוף ינואר 2020 המועצה לשידורי כבלים ולוויין החליטה לאשר את מינוי ערן טיפנברון לתפקיד המנכ"ל במקביל לתפקידו כעורך הראשי של הערוץ.
ביולי 2021 המועצה לשידורי כבלים ולשידורי לוויין אישרה את מינוי אלעד רונן למנכ"ל ערוץ כנסת.
אייל אופנהיים אושר כעורך הראשי של הערוץ.
הערוץ הוא ערוץ אקטואליה פוליטית.
הוא מעניק הזדמנות לצפות בפעילותם של חברי הכנסת, דרך ראיונות בתוכניות השונות והשידורים מתוך פעילות הכנסת.
אולפני הערוץ ממוקמים בתוך בניין הכנסת, בסמיכות לאולם המליאה.
מצלמות הערוץ מוצבות באופן קבוע באולם המליאה ובוועדות, והשידורים מועברים מהאולפן הסמוך אל הרשות השנייה לטלוויזיה ורדיו ומשם נקלטים באמצעי השידור השונים.
הערוץ משדר שידורים ישירים ממליאת הכנסת ומוועדותיה, וכן מפיק באופן עצמאי תוכניות אקטואליה פוליטית נוספות.
בעבר קיים הערוץ שיתופי פעולה עם גופי שידור בישראל, וערוצים ערוץ 2 (קשת) וערוץ עשר שידרו כמעט מדי יום את תוכניות הערוץ בשעות הצהריים, לעיתים במקביל לשידורן בערוץ עצמו.
לתקופה קצרה גם שודרו תכניו בקשת 12 בעת תחילת שידוריו ובכאן 11 לאחר ביטול ההסכם עם החינוכית.
לאחר המעבר לזכיין החדש הצטמצמו שידורים אלו ושודרו חלק מתוכניות הערוץ בערוץ עשר, הנמצא גם הוא בבעלות RGE.
שידורי הערוץ חודשו בכאן 11 ב-2019.
טלוויזיה – ניתן לצפות בערוץ הכנסת באמצעות:
שידור דיגיטלי קרקעי (DTT) - עידן+
שידור לוויני בלוויין הישראלי עמוס
מנוי בחברות הלוויין והכבלים - באפיק 99
אינטרנט – כל שידורי הערוץ מועברים בשידור ישיר באתר הכנסת; לוח השידורים המלא של ערוץ הכנסת מתפרסם באתר הכנסת.
האולפן הפתוח והמהדורה המרכזית של ערוץ הכנסת מועברים בערוץ חדשות 2 באינטרנט.
סלולר – ניתן לצפות בשידור החי של הערוץ באמצעות כל טלפון סלולרי המצויד בטכנולוגיה מתאימה, בין היתר, באמצעות יישומון הכנסת.
תוכניות ערוץ הכנסת שמשודרות בימי ראשון עד חמישי לפי סדר שידורם:
היום בכנסת בשעה 8:00 - תוכנית חדשות לקראת היום הפוליטי.
הזירה המרכזית בשעה 14:00 - תוכנית חדשות ופרשנויות.
בהגשת מזל מועלם, יובל קרני ומורן אזולאי לסירוגין.
החדשות בשעה 15:00 - מהדורת החדשות המרכזית של ערוץ כנסת עם יעקב אילון.
תא הכתבים בשעה 19:00 - מהדורת סיכום היום בפוליטיקה הישראלית ובכנסת.
התוכניות הבאות משודרות פעם בשבוע, וחוזרות בשידורים חוזרים במהלך השבוע:
הספינרים בשעה 15:00 – שיח פרשנים בהגשת יובל קרני ומוריה קור המארחים את יועצי התקשורת של חברי הכנסת.
שחור לבן ביום שני בשעה 20:00 – שיח עיתונאים חרדים בהגשת עו"ד אבי בלום.
המדד ביום רביעי בשעה 20:00 – תוכנית כלכלית בהגשת רועי כ"ץ.
עניין אישי – תוכנית המארחת חברי כנסת לשיחה אישית ואינטימית עם מורן אזולאי.
סיכום השבוע ברוסית – תוכנית המסכמת את אירועי השבוע ברוסית, בהגשת נועה לביא.
כיכר הכנסת – בימי חמישי בשעה 18:30 תוכנית בערבית המוגשת על ידי חכאמת גרה.
תכל'ס – חכאמת גרה מראיין פוליטיקאים ומסכם את השבוע הפוליטי בערבית.
האזרח פרידמן - טל פרידמן מגיש בערוץ כנסת תוכנית אירוח.
משחק חוץ - מגזין החוץ של ערוץ כנסת.
קפיצה בזמן - תוכנית המשלבת היסטוריה ואקטואליה בהגשת ליאת ברטוב-שדה..
הלובי החברתי - תוכנית חברתית בהגשת מרב בטיטו.
מבקרי המדינה - תוכנית אינטלקטואלית בימים ראשון–חמישי בהגשת גדי טאוב ואורי משגב המציגים זוויות פוליטיות הפוכות.
התכנית הגיעה לגמר "טקס פרסי האקדמיה לטלוויזיה 2022".
עשרת הגדולים - תוכנית קומית בימי שישי בהגשת נדב אלימלך ויניר קוזין המציגה עשרים רגעים קומים מתוך השבוע שעבר בכנסת.
מלחמות היהודים - ירון לונדון בפודקאסט ווידאוקאסט שמביא למסע היסטורי אל המחלוקת הפוליטיות שפילגו את העם היהודי.
מכנה משותף - שני פוליטיקאים משני צידי המתרס הפוליטי מקיימים דיון על נושא המשותף לשניהם.
שתפו בכל הכוח - סדרת כתבות העוסקות בסדר היום הציבורי והפוליטי.
הזירה הפוליטית - עוסקת בהצלחות וכישלונות בפוליטיקה הישראלית, בהגשת רועי כ"ץ.
יעקב אילון – מגיש את תוכנית "החדשות".
מזל מועלם – מגישת "הזירה המרכזית".
מורן אזולאי – מגישת "הזירה המרכזית" "עניין אישי".
רועי כ"ץ – מגיש את תוכניות "המדד".
נועה לביא – מגישה את התוכנית "סיכום השבוע ברוסית".
יניר קוזין – מגיש כתב ופרשן.
מוריה קור – מגישה בתוכנית "הספינרים" בעבר "המזנון".
יובל קרני – מגיש בתוכנית "הספינרים" בעבר "המזנון".
אבי בלום – מגיש בתוכנית "שחור לבן".
מירב בטיטו - מגישה את "הלובי החברתי".
אורי משגב - מגיש את התוכנית מבקרי המדינה.
גדי טאוב - מגיש את התוכנית מבקרי המדינה.
טל פרידמן - מגיש את התוכנית "אזרח פרידמן".
ליאת ברטוב-שדה - מגישה את התוכנית "קפיצה בזמן" ו"החדשות הטובות".
עמנואל אלבז-פלפס - מגישה את התוכנית "משחק חוץ"
חכמת גרא - מגיש את התוכניות "כיכר הכנסת" ו"תכלס".
תוכניות בעת שהופעל על ידי חברת החדשות
תוכניות ששודרו בימי ראשון עד חמישי לפי סדר שידורם:
סדר יום – התחזית בשעה 8:30 – תוכנית על האירועים הצפויים במהלך היום בכנסת ובפוליטיקה בישראל.
אולפן פתוח בשעה 14:00 (שידור חוזר בשעה 18:00) – מהדורת חדשות ממוקדת על המתרחש בזירה הפוליטית בישראל, בהגשת מיכאל טוכפלד ואחר כך אורית לביא-נשיאל.
חדשות – המהדורה המרכזית לסיכום אירועי היום בשעה 22:00 – מהדורת חדשות מורחבת של סיכום חדשות היום, בהגשת הדס לוי סצמסקי, אושרה צרויה ועידו פוס לסירוגין.
התוכניות הבאות שודרו פעם בשבוע, וחוזרות בשידורים חוזרים במהלך השבוע:
עולם פוליטי: בהגשת אושרה צרויה.
קו פתוח: שיחות עם הצופים בנושאי היום, בהגשת אורית לביא-נשיאל.
לקראת מליאה: תוכנית שמשודרת לקראת דיוני מליאת הכנסת, בהגשת אורית לביא-נשיאל.
המיטב – סיכום השבוע: תוכנית לקט משידורי תוכניות ערוץ הכנסת, בהגשת אודליה דהן כחילה.
המשחק המרכזי: תוכנית פוליטית בה המנחה משוחח עם חברי כנסת, שרים, פרשנים ואנשי אקדמיה על הנושאים השונים שעל סדר היום הפוליטי, בהגשת אטילה שומפלבי.
היו ימים: תוכנית היסטורית בהגשת ד"ר תום שגב, שהגישה ראיונות עם אישים שהשפיעו על ההיסטוריה של מדינת ישראל בפוליטיקה ובחברה הישראלית.
מעונן חלקית: בהגשת הדס לוי-סצמסקי.
אייכלר יעקוב: מעקב אחר הדיונים במליאה ובוועדות השונות בכנסת בשבוע החולף, בהגשת יעקב אייכלר, התוכנית כללה את הפינה "הצעת צחוק" שבה שודר לקט של רגעים משעשעים בכנסת בשבוע החולף.
חיידק פוליטי: תוכנית אירוח בה נחמה דואק מראיינת אישים בולטים בפוליטיקה ובחברה בישראל.
שוברים כלים: תוכנית אקטואליה בהגשת ד"ר מינה צמח ורוני מילוא שמלווה בסקרי דעת קהל על השבוע הפוליטי בחברה הישראלית.
זה ראיון!: ראיון אישי עם אנשים שבלטו השבוע בכנסת ובפוליטיקה, עם אורית לביא-נשיאל.
חשבון פתוח: תוכנית אולפן על כלכלה ופוליטיקה בהגשת צבי זרחיה.
הצוללת: ייעוץ פוליטי-תקשורתי-אסטרטגי לאישיות מובילה בפוליטיקה הישראלית, בהגשת משה שלונסקי ולפניו ארנון פרלמן, יחד עם צוות אסטרטגים ופרשנים (כגון: ישראל טל, אמילי מואטי, זאב קם, רוני רימון, שירית אביטן כהן ואחרים).
זוג או פרט: הפרשנים הפוליטיים עמית סגל וברק רביד (החליף את נדב פרי) בתוכנית שעוקבת אחר הכנסת והזירה הפוליטית.
במהלך התוכנית התארח באולפן אחד מחברי הכנסת לראיון והציג את דעתו על האירועים האחרונים, ושאר הנושאים הפוליטיים.
קפה הפוך: בהגשת עמנואל הלפרין, תוכנית המצולמת בבתי קפה ותוכנה ראיונות עם אישיים ישראליים.
ועדת האורחים: בהגשת אורית לביא-נשיאל ולפניה רזי ברקאי ומזל מועלם.
דיון נוסף: תוכנית שעוסקת בעניינים משפטיים, עד 2011 בהגשת דבורה חן ואחר כך בהגשת עו"ד גיל סלומון.
ראש בראש: חגי סגל (בעבר, לצד זהבה גלאון) מארח באולפן אישיות ציבורית וערך ביניהם דיון על העניינים שעל סדר היום הפוליטי והחברתי.
החזית החברתית: בהגשת מזל מועלם.
רגעי הכרעה: בהגשת הדס לוי סצמסקי.
שידור נאומים ודיונים בתולדות הכנסת, והפוליטיקה.
מחוץ לזמן: בהגשת אהרון ברנע.
שיחות עם אישים מהעבר מתחומי הספרות, התרבות, המדע והפוליטיקה.
כנסת ברשת: חדשות והאירועים האחרונים במדינה כמו שהם מוצגים ברשת האינטרנט, דרך הרשתות החברתיות והסרטונים השונים, בהגשת ירון אברהם.
התוכנית כללה גם פינה בינלאומית בהגשת יניר קוזין.
בעלי תפקידים בחברה (עד אוגוסט 2018)
אורי פז – מנכ"ל ועורך ראשי
מיכאל טוכפלד – "אולפן פתוח", "חדשות - המהדורה המרכזית לסיכום אירועי היום", "בית הלורדים"
אורית לביא-נשיאל – "אולפן פתוח", "קו פתוח", "לקראת מליאה", "זה ראיון!", "ועדת האורחים"
אושרה צרויה – "חדשות – המהדורה המרכזית לסיכום אירועי היום", "עולם פוליטי"
אטילה שומפלבי – "המשחק המרכזי"
אודליה דהן כחילה – "המיטב – סיכום השבוע"
יעקב אייכלר – "אייכלר יעקוב", פרשן פוליטי
נחמה דואק – "חיידק פוליטי"
רוני מילוא ומינה צמח – "שוברים כלים"
עמית סגל וברק רביד – "זוג או פרט"
עמנואל הלפרין – "קפה הפוך"
חגי סגל – "ראש בראש"
קובי סודרי – "דיון נוסף"
מזל מועלם – "החזית החברתית"
ירון אברהם – "כנסת ברשת", ראש הדסק הפוליטי
הדס לוי-סצמסקי – "מעונן חלקית", "רגעי הכרעה"
צבי זרחיה – "חשבון פתוח"
תום שגב – "היו ימים"
ארנון מאיר, דפנה ליאל, משה שטרן, חיים הר-זהב, ורד יפתחי-גרין, יאנה סוראדנה, יניר קוזין, אור יזרעאלי, ירון שניידר – כתבים ופרשנים
בשל אופיו של הערוץ, חלק גדול מצוות המגישים של התוכניות השונות בערוץ משמש גם כצוות הפרשנים והכתבים בערוץ.
ערוץ הקניות היה ערוץ טלוויזיה ישראלי מסחרי שהתמחה בהצגת ומכירת מוצרי צריכה לקהל הצופים ששודר ב-HOT, yes, STINGTV, פרטנר TV ובסלקום tv.
ב-25 ביולי 2024 סיים את שידוריו בטלוויזיה.
לאחר סגירתו, פעילותו ושידוריו המשיכו באתר האינטרנט, אך לאחר זמן קצר גם אתר האינטרנט נסגר.
הזיכיון לערוץ ניתן באפריל 1995 לתקופה של 6 שנים, עם אופציה להארכה ל-6 שנים נוספות, לקבוצת משקיעים שזכתה במכרז בו התמודדו 4 קבוצות.
הקבוצה הזוכה כללה את: פרסום דחף, יצוא השקעות, גלובוס גרופ, כלל-סחר, ישאל, ערי סטימצקי, גד פרופר, חברת הקטלוגים "עסקה טובה", וערוץ הקניות האמריקני VIATV.
לאחר שהערוץ צבר הפסד של כ-43 מיליון שקל בשנתיים הראשונות להפעלתו, מכרו רוב המשקיעים את חלקם לחברת פרסום דחף שהחזיקה 80% מהמניות.
ב-1999 הודיע הערוץ על הקמת רשת חנויות ארצית, לאחר שכבר הפעיל נקודות מכירה ביפו, בירושלים ובבאר-שבע בהם שווקו בעיקר עודפים שלא נמכרו במסגרת השידורים בערוץ.
בשנת 2002 עתר הערוץ לבג"ץ נגד המועצה לשידורי כבלים ולשידורי לוויין כדי למנוע מתן רישיונות לערוצים מתחרים, לא על בסיס מכרז וזיכיון כפי שנדרש מערוץ הקניות.
אחר כך משך את העתירה.
בשנת 2005, הושקו לבסוף שני ערוצים מתחרים, ערוץ נטאקשן 333, שהיה מבוסס על אתר הקניות נטאקשן באינטרנט של חברת נטוויז'ן, וערוץ 444 TVmall.
שני הערוצים הפסיקו לשדר לאחר פחות משנתיים.
בינואר 2007, ביקש ערוץ הקניות הארכה לזיכיון השידור שלו, אך שר התקשורת, אריאל אטיאס, החליט שלא להאריך את הזיכיון על פי המלצת מועצת הכבלים והלוויין, לפיה יש להעביר את השידור של הערוץ למתכונת של רישיון ולא על בסיס זיכיון מוגבל בזמן.
בפברואר 2008 הוסכם לבסוף על הארכת הזיכיון ב-10 שנים נוספת.
בשנת 2014 עבר הערוץ מיתוג מחדש והחל לשדר באיכות HD.
ב-25 ביולי 2024, אחרי קרוב ל-30 שנה של שידורי הערוץ בטלוויזיה, ערוץ הקניות הפסיק את שידוריו, אך המשיך בפעילותו המלאה דרך אתר האינטרנט שלו עד אשר גם אתר האינטרנט של ערוץ הקניות נסגר לצמיתות.
אופי פעילות הערוץ עד לסגירתו
בכל תוכנית (למעט "TV שופ אמריקה") היה מנחה אשר הציג את המוצרים שיהיו בתוכנית, בתחילת התוכנית ובסופה.
כל מוצר הוצג על ידי סרטון קצר של עד 5 דקות.
במהלך השידור הזכיר המנחה את המוקד הטלפוני ואת אתר האינטרנט של הערוץ, דרכם ניתן לרכוש את המוצרים.
בכל חודש התקיים יום צילום מרוכז, בו צולמו כ-15–20 סרטונים.
הערוץ שידר 24 שעות ביממה במשך כל השנה (אך לא ביום כיפור ובימי זיכרון ממלכתיים בישראל).
שידורי הרצף החלו בשעה 14:00 ונמשכו עד חצות.
בשאר שעות היום שודרו תוכניות בשידור חוזר.
משרדי הערוץ היו בשדרות ירושלים בתל אביב-יפו.
מנכ"ל הערוץ הוא אורן ז'ורבין.
הערוץ שודר ללקוחות HOT, yes, STINGTV, סלקום tv, ופרטנר TV באפיק 21 עד לסיום שידוריו ב-25 ביולי 2024.
לערוץ היו חנויות פיזיות בתל אביב, חיפה ובאר שבע.
את מוצרי הערוץ ניתן היה לרכוש בארבע דרכים: קנייה בחנויות הפיזיות, באמצעות מוקד השירות של הערוץ, רכישה באתר הערוץ, או הזמנה ביישומון הערוץ.
מוצר היום – הערוץ בוחר מוצר ומוסיף עליו הנחה, מחצות עד חצות או עד גמר המלאי (המוקדם מביניהם).
המובחרים – מוצגים המוצרים הנמכרים ביותר.
TV שופ אמריקה – המוצרים הנמכרים ביותר בעולם.
חדשות הקניות – מוצרים ומבצעים חדשים.
חיטובים – מוצרי ספורט, דיאטה וטיפוח.
עיצובים – רהיטים לבית ולגן.
יופי של תכשיט – תכשיטים, שעונים ועוד מוצרים שניתן "לענוד" אותם.
דיגיטל שופ – מוצרי חשמל, אלקטרוניקה, מחשבים ותקשורת.
בישולים – כלים ואבזרים למטבח.
חיים קלים – מוצרים ופטנטים שהופכים משימות קשות ומסובכות לקלות ופשוטות.
המכרז הבטוח – תוכנית בה נותנים מבצע מיוחד החל משעה 19:50 עד השעה 00:00 למחרת (או עד גמר מלאי המוצר הנמכר).
דיל אקספרס – דיל מיוחד אשר נמצא בתוכניות הערוץ השונות.
עד הבית – מוצרים לבית ולגינה
בתוכניות "שמש" וב"שנות ה-90" הופיע פרק על התמכרות לערוץ הקניות.
ערוץ הילדים (נקרא בעבר "ערוץ 6", על שם אפיק שש בו שודר) הוא ערוץ טלוויזיה ישראלי לילדים ונוער.
הערוץ החל את דרכו כערוץ כבלים, אחד מבין ארבעת ערוצי הכבלים הראשונים בישראל ("ערוץ המשפחה" באפיק 3, לימים HOT3; "ערוץ הסרטים" באפיק 4, לימים HOT Films; וערוץ הספורט באפיק 5), והוקם על ידי חברות הכבלים (לימים, התמזגו לחברת HOT).
ב-1996 עבר הערוץ לבעלות חברת "נגה תקשורת".
ב, הערוץ משודר בסלקום TV+, בפרטנר TV+, ב-+yes, ב-+STING, וכן בשירותי FreeTV ו-BIGI הנמצאים בבעלות חברת האם של הערוץ, RGE.
תוכני הערוץ משודרים גם בערוצים נוספים מבית "נגה תקשורת": "לוגי", "FOMO", "יויו" ו"HOT באזז".
הערוץ החל לפעול ב־8 בנובמבר 1989 ושידר במתכונת מצומצמת של כשעתיים בכל יום, ובשנתיים הראשונות התבסס בעיקר על שידורי תוכניות רכש שונות לכל אזור שידור בארץ.
במסגרת המכרזים לזיכיונות להקמת רשתות לשידורי טלוויזיה בכבלים בישראל נבחרו 6 זכיינים נפרדים, אך הם קיבלו אישור להקמת חברה בבעלות משותפת (ICP), לצורך רכישה משותפת של התכנים המשודרים, כולל הקמת ערוצים לשידור התכנים (בהם ערוץ הילדים).
בתחילה רק 4 מהזכיינים הצטרפו לחברת הרכש, ואלו שידרו את ערוץ הילדים.
חברת גוונים שידרה בשנים הראשונות לפעילותה ערוץ לילדים שנקרא "ערוצעיר" עד שהצטרפה גם היא לחברת ICP ולרכש התכנים המשותף.
החל מקיץ 1991 הוכנסו בין התוכניות קטעי הגשה עם מנחים, שהראשונים מהם היו נתן ברנד, גיליה שטרן ושי אביבי אשר גילם דמויות שונות.
ב-1992 עלה בערוץ מגזין הנוער "יציאת חירום" בהנחיית שרון קנטור, דן תורן ואחרים, אשר שודר בשעות הערב וכן במקביל בערוץ 3. כמו כן, פותחה רצועה ששודרה פעמיים בשבוע על ידי נתן ברנד בשם "האוניברסיטה הקטנה" ושידרה תוכניות לימודיות.
בקיץ 1992 הורחבה התוכנית "תיבת ההפתעות" שם הצופים התוודעו לראשונה לדמותו של הפיל "אפילו".
תוכנית זו שודרה עד 1993, אז עזבה מיכל ינאי את "תיבת ההפתעות" לטובת "גינת ההפתעות".
במהלך שביתת המורים הגדולה במאי 1993, הוחלט בערוץ להעלות שידורי אולפן מורחבים תחת מסגרת הרצועה "האוניברסיטה הקטנה" (מספר שנים אחר כך ניתן שם זהה לסדרה מוקלטת בכיכובם של אסף אשתר ומשה פרסטר) שיכללו פינות העשרה לימודיות, הקרנות פרקים מסדרות חינוכיות כגון "החיים", העלאת צופים לשידור ועוד.
שנתנו אלטרנטיבה לשידורי הטלוויזיה החינוכית, ולכן זכו שידורים אלה להצלחה עצומה והמנחים החלו לצבור פופולריות בקרב הילדים.
בעקבות כך, הוחלט להמשיך במתכונת זו גם במהלך החופש הגדול.
בקיץ 1993 עלתה לראשונה התוכנית "כדור פורח" שהייתה רצף שידורים חיים מן האולפן שמטרתם להעסיק ולבדר את הילדים במהלך החופש.
השידורים נמשכו מהבוקר עד הצהריים וביניהם שובצו תוכניות הרכש המוכרות.
תוכנית זו שודרה עד קיץ 2005. לאור הצלחת "כדור פורח" המשיכה מתכונת זו גם במהלך שנת הלימודים בשם "הכיתה המעופפת".
במסגרת שידורים אלה נוצר השעשועון "ששטוס", שפותח על ידי גיורא חמיצר, בו מתחרות כיתות שונות מבתי ספר ברחבי הארץ במטרה לזכות בפרס הגדול – טיסה ליעד במדינות העולם עם מנחי הערוץ.
שעשועון זה שודר עד קיץ 2014 (חזר לעונה נוספת ב-2022), והוא נחשב לאחת מתוכניות הדגל של ערוץ הילדים.
באותו הקיץ עלתה גם התוכנית "המחסן של כאילו" בהשתתפות אריה מוסקונה עם הבובה "אפילו", אשר בהמשך הוחלף על ידי הבובה "כמוני".
תוכנית זו שודרה עד שנת 1997. בעקבות הצלחת "כדור פורח" ו"הכיתה המעופפת", בהמשך עלתה רצועת שידור יומית במתכונת דומה במהלך חופשת הפסח, אשר נקראה "שש באביב".
כמו כן החל הערוץ לשדר סדרות פעולה לילדים ונוער כגון: "פאוור ריינג'רס", "ביטלבורגס", "עולמה הסודי של אלכס מאק" ו"גולשים בזמן"; וגם דרמות לנוער כגון "בוורלי הילס 90210" ו"שולחן לחמישה".
רצועת השידור "6+" שודרה עד אפריל 2001. שעות הערב והלילה שימשו לאורך כל שנות ה-90 את ערוץ 6 לרצועה שנקראה "הצגה שנייה" בה שודרו בעיקר סרטים ישנים, או סרטים שאינם נחשבים למיינסטרים.
ב-1994 עלה לאוויר משחק טלוויזיה אינטראקטיבי בשם "הוגו", שהפך ללהיט והוליד לימים תוכנית מורחבת בבקרי שבת בשם "עולמו של הוגו".
בין המנחים היו גיל ססובר, נועה דיין, טל ברמן, ארז בן הרוש, נמרוד רשף ודידי דוקסין.
בקיץ 1995 החלו להתקיים מופע "עיר ערוץ הילדים", אשר נדדו בכל שבוע לעיר אחרת והועברו בשידור ישיר, בדרך כלל בימי חמישי בשעות אחר הצהריים.
המופעים כללו בימות ענק שעליהן הופיעו המנחים (שבשלב זה כבר הפכו לכוכבי ילדים), רחבות משחקים, והפעלות אחרות בסימן תוכניות שונות של הערוץ.
בחודש אוגוסט 1996 הועברה השליטה על תוכני הערוץ מחברת התוכן של חברות הכבלים (ICP) לידי נגה תקשורת, ובעקבות כך נעשה ניסיון לעדכן את גישת הערוץ ולפתח פורמט אינטראקטיבי יותר.
שידורי "הכיתה המעופפת" הורדו מהמסך, ובמקומם עלו שידורים בשם "מרכזעניינים" אשר ניסו להתאים עצמם לתופעת האינטרנט שהחלה לתפוס תאוצה באותו זמן.
במקביל, שולבו תוכניות אישיות של כוכבי הערוץ כגון: תוכנית מוזיקלית בשם "קצפת" עם מיכל ינאי (1997–1998); "ססובר 007 וחצי" עם גיל ססובר; "איתי ורבותיי" עם איתי שגב ועוד.
הפורמט "מרכזעניינים" לא צלח כמצופה, וב-1997 חזרה "הכיתה המעופפת" לעונה נוספת ואחרונה.
באותה שנה שודרה בערוץ גם תוכנית המערכונים "פרה פרה", מעין תוכנית המשך של "הקומדי סטור", אשר ירדה מהמסך לאחר עונה אחת.
בשנת 1998 עבר הערוץ מיתוג מחדש תחת הסלוגן "המקום האמיתי".
כמו כן, באותה שנה שונתה בשנית מתכונת האולפן החי ונקראה "המגנט".
שידורים אלה דמו במובנים רבים לשידורי "מרכזעניינים", ומטרתם הייתה ליצור קשר קרוב יותר אל הצופים.
במקביל, הפיק הערוץ תוכניות וסדרות מקור רבות ובהן "בעקבות הסיפורים הקסומים" (בהשתתפות איתי שגב ואברהם מור), "בנדנה ג'ונס" (בכיכובה של דנה דבורין), "פרופסור דע-מדע" בהנחיית ארז בן הרוש, "על הדרך" בהנחיית מיכל ינאי, "מוטרף" עם גיל ססובר, "7 בול" ו"גבולות בר זוהר" בהנחיית יעל בר זוהר ו"בלבלב" עם אפרת רייטן.
בשנת 1999 חגג הערוץ עשור לקיומו.
עבור המצעד נפתחה הצבעה בסניפי רשת בורגראנץ' בה צופי הערוץ יכלו לדרג את השירים האהובים עליהם.
המצעד, בו הוצגו בחירות הילדים, חולק לאורך חצי-גמר וגמר שהופיעו בשידור חי מאולפני הרצליה.
השיר שנבחר כאהוב הקהל היה "סימן שאנחנו מגזימים".
באותה שנה הועלתה בערוץ הפקה מיוחדת של "הכבש השישה עשר" בעיבודו של יוני רכטר והשתתפו בה מנחי הערוץ באותה תקופה: עודד מנשה, מיכל ינאי, טל מוסרי, אפרת רייטן, דנה דבורין, ליאת אחירון, עדי עזרוני, נמרוד רשף ודורי טפר.
שנת 2000 סימנה את תחילתו של שינוי תפיסתי רחב בשידורי הערוץ.
החל משנה זו הושם דגש מרכזי על סדרות אנימה (כגון "דרגון בול Z", "פוקימון", "יו-גי-הו!", "סאקורה לוכדת הקלפים" ועוד) וטלנובלות לנוער ("קטנטנות", "פינת אור", "פטיטו", "כמעט מלאכים", "מפונקים", "המורדים ברזיל", "אמיגוס", "חברים לנצח", "אמי", "פבלו ואנדריאה").
הפקות המקור התרבו החל משנה זו ועם השנים נוצרו סדרות דרמה וקומדיה מצליחות כמו "כל העולם במה", "כל שבת שנייה", "אדומות", "החבר'ה הטובים", "אין חיה כזאת", "הילדים מגבעת נפוליאון" ו"הפיג'מות", "השמיניה" ועוד.
החל משנת 2000 התרבו הפקות מקוריות לחגי ישראל ומועדים לאומיים.
בשנת 2002 החלה פעילותו של "ילדים יוצרים סרטים" – פרויקט שנתי בו ילדים מבתי ספר נבחרים ברחבי הארץ כתבו, הפיקו, שיחקו וביימו סרטי דרמה קצרים, תוך התמקדות בנושאים חברתיים ואישיים הנוגעים בחיי היום-יום של הילדים.
סרטי הפרויקט, שפעל בשיתוף משרד החינוך ועמותת להב, זכו במספר פרסים במסגרת פסטיבלים בארץ ובעולם, ביניהם פרס הסרט הטוב ביותר, פרס הנושא החשוב ביותר, וכן מדליית כבוד מטעם אונסק"ו.
במאי 2002 ירד משידור פורמט "המגנט" ובמקומו שידורי האולפן החלו להיקרא בפשטות "אולפן ערוץ הילדים".
שידורים אלה המשיכו להוות רצף בין התוכניות, עד שבחודש מאי 2006 הפכו לתוכנית רציפה בת 25 דקות, כשבין תוכניות הרכש שודרו פריצות קצרות מן האולפן (החל מקיץ 2007 קיבלו את השם "האולפן בקטנות").
בקיץ 2003 עלתה מהדורת חדשות לילדים שנקראה "חמש וחצי", אשר שודרה מדי יום והונחתה על ידי מגיש מבוגר ולצידו, מגיש ילד.
בין המגישים במשך השנים ניתן למנות את ירון לונדון, אלכס אנסקי, אלי אילדיס ואברי גלעד והילדים עמליה דואק ולירון זייד.
בתחילת 2006 הופקדה הפקת התוכנית בידי חדשות 10, ששינתה את שם התוכנית ל"חמש וחצי – השבוע שהיה".
את התוכנית הגיש גיא זהר, מגיש "היום שהיה" בערוץ 10.
בסוף 2003 החלו בערוץ לקיים את "טקס נבחרי הילדים" המציג את בחירות ילדי ישראל בנושאים שונים כמו בידור, טלוויזיה, ומוזיקה.
החל משנת 2005, בזכות אישור המועצה לכבלים ולוויין לשדר הפקות מקור בבלעדיות, החלו לחלק את הפקות המקור של הערוץ בין חברת הלוויין yes וחברת הכבלים HOT.
במהלך השנים שודרו ב-yes ההפקות "גבעת הירח", "עולם מושלם", "זומזום", "ראש גדול", "הנפילים", "אליפים", ו"דאוס".
ב-HOT שודרו ההפקות "הצלצול הוא בשבילי", "24/7 תום אבני", "חיי כלב", "השמיניה", "האי", "מנדלבאום בלש פרטי", "אלכס בעד ונגד", "גאליס", "חסמבה דור 3", ו"מה בכריש?".
במאי 2005 עזב את הערוץ עודד מנשה, המנחה הוותיק ביותר באותה עת, לאחר 14 שנים.
בערוץ הופק ספיישל פרידה ממנשה בשם "לעודד באהבה", בו השתתפו רבים ממנחי הערוץ בעבר.
ב-1 בינואר 2006 הופסק שידור רצועת סרטי האיכות "הצגה שנייה", והוארכו שעות פעילות הערוץ עד חצות.
את "הצגה שנייה" החליפה רצועת שידור לבני נוער שכללה פרקים מטלנובלה, יחד עם סדרות אנימציה (טלמאניה) ואנימה (טלמאנגה).
באותה שנה החלה פעילות פרויקט "סרטים מהחיים", בשיתוף משרד החינוך, עמותת להב והקרן לידידות.
פרויקט "סרטים מהחיים" היה בלעדי ל-yes – המקביל ל"ילדים יוצרים סרטים", ששודר לילדי HOT בלבד.
"סרטים מהחיים" אפשר לילדים מיישובי הפריפריה להפוך את חוויותיהם האישיות לסרטי דרמה קצרים.
הילדים נפגשו עם מנחי דרמה ובמאים שעזרו להם ללכד את סיפוריהם השונים לכדי סיפור קבוצתי סביב נושא משותף ולעבד אותו לתסריט.
התסריט נהפך לסרט קצר בו הילדים לקחו חלק בהפקה ומשחק.
סרטי הפרויקט התמקדו בנושאי רב-תרבותיות, זהות, קשיים חברתיים, פערים תרבותיים וכלכליים, והחיים בשוליים.
בפסח 2007 עלתה בערוץ התוכנית "היכל התהילה", אשר דירגה קטעי ארכיון מכל שנות הערוץ לפי נושאים שונים.
בשנת 2009 הכריז הערוץ על חגיגות 20 שנה להקמתו, ויצאו בפרויקט בחירת מנחה.
בפרויקט זה הקהל עוקב אחרי מספר מתמודדים, ובוחר אחד מהם להיות המנחה החדש של הערוץ.
בפרויקט זה זכה אור מאיר, שפרש לאחר חצי שנה מהערוץ.
פרויקט דומה נעשה ב-2001 בו נבחרו מיקי גבע ודנה מרמור.
כמו כן, במסגרת 20 שנה לערוץ, שודרו קליפים וקטעים חינוכיים שצולמו מאז תחילת פעילותו של הערוץ, וכוכבי "כמעט מלאכים" ביצעו את המנון ערוץ הילדים בעברית.
עוד במסגרת 20 שנה לערוץ, עלתה באותה שנה עונה נוספת של התוכנית "היכל התהילה".
בספטמבר 2009 מונתה הילי חורב קסוטו למנהלת הערוץ במקום דגנית אטיאס גיגי.
בחודש אפריל 2010, לאחר סדרת פרישות של רוב מנחי הערוץ בטווח זמן קצר יחסית, חלו שינויים בצוות ההנחיה.
דון לני-גבאי ועדי הימלבלוי קיבלו תוכנית בשם "המלאכיות של צ'ובה".
רצועת השידור המרכזית שינתה את שמה ל"המקום האמיתי" ונוספו לה דמויות חדשות: שולמית היועצת החינוכית (שמגלם מושיק גלאמין), ירדן הבלוגרית (רז שפירא) ושראל המנחה המתלמד (שראל פיטרמן).
כמו כן, שובצה ברצועת השידור פינה קומית חדשה בשם "סבבבנט", בכיכובם של אודי ואביעד.
עם תחילת החופש הגדול באותה שנה, ירדה התוכנית "המלאכיות של צ'ובה" עקב פרישתה של עדי הימלבלוי מערוץ הילדים.
כמו כן, באותו החודש הצטרפה רוני דואני לצוות המנחים.
בתחילת 2011 הצטרפו עודד פז ודנה פרידר לצוות מנחי הערוץ.
מחט פרש מהנחיה בערוץ זמן קצר לאחר מכן, לאחר כ-11 שנים.
גם עבור מחט הופק ספיישל פרידה, בו התארחו רבים משאר מנחי הערוץ באותה עת ומהעבר.
בראשית 2012 עלתה רצועת שידור חדשה "3 בערוץ הילדים" שהחליפה את רצועת "המקום האמיתי", ובזאת למעשה, לאחר 19 שנים, הסתיים עידן השידורים החיים היומיים בערוץ הילדים.
הרצועה כללה בין היתר את השעשועון "ניפגש בסיבוב", ואת התוכניות "ממצחיק", "הקול נשאר במשפחה" ו"בית ספר למוסיקה – עולים כיתה".
באותה עת פרשו מהערוץ קובי מחט, דון לני גבאי ואודי ואביעד.
בקיץ 2013 עלה שעשועון "הבנים והבנות", אשר החליף את פורמט "מסע קיץ".
בספטמבר 2013 התוכנית "המהדורה הצעירה" של חברת החדשות עברה לערוץ.
בקיץ 2014, עם תחילתו של מבצע צוק איתן, החל שידורה של התוכנית בשידור חי "תנו לגדול בשקט", אשר עד מהרה הוחלפה בתוכנית "באים בטוב".
את התוכניות הנחו דנה פרידר, אילן רוזנפלד, טל מוסרי ועודד פז.
בשנה זו גם שודרה העונה האחרונה של השעשועון ששטוס, לאחר 21 שנות שידור.
במרץ 2015 עלתה בערוץ "נדחפים" – תוכנית קומדיה יומית בשידור חי ממשרדי הערוץ בכיכובם של ניב מג'ר, ירמי שיק בלום, ליאור אמסטרדמסקי ותומר פישמן המוכרים מסדרת הרשת "כל מה שמצחיק בעולם".
התוכנית התאפיינה בהומור אלטרנטיבי, נונסנס, סאטירי ואבסורדי שנעשה פופולרי דרך מערכוני רשת של סטנדאפיסטים צעירים עצמאיים.
התוכנית כללה את "נדחפים לחו"ל" – תחרות בין כיתות על טיסה לחו"ל, בדומה לשעשועון ששטוס שבוטל."נדחפים" ירדה לאחר עונה אחת בלבד שרצה לאורך 7 חודשים ויותר מ-100 פרקים.
עד היום זו התוכנית היחידה ששודרה בדרך קבע בשידור חי מאז ירידת "המקום האמיתי" (מלבד התוכניות ששודרו במצבי חירום כמו "תנו לגדול בשקט" ו"צוות בידוד").
במאי 2015 עזב את הערוץ המנחה הוותיק ביותר, טל מוסרי, לאחר 18 שנות הנחיה והשתתפות בסדרות הערוץ, ולצמד המנחים דנה פרידר ועודד פז הצטרף טום באום.
במאי 2016 עלה "הצלצול האמיתי", שעשועון בו כיתות מתחרות על טיסה לחו"ל.
את כל כיתה ייצג תלמיד אחד הקרוי "קפטן" הכיתה, שהתחרה נגד שאר הקפטנים במשימות שחולקו לפי מקצועות לימוד המוכרות לילדים מהלימודים בבית הספר – היסטוריה, גאוגרפיה, מדע ועוד.
השעשועון הגיע לסיומו לאחר 2 עונות.
שידורי הערוץ הסתיימו ב-yes ב-1 בינואר 2017 וספריית ערוץ הילדים ירדה משירות yesVOD.
שידורי ערוץ הילדים בפרטנר tv החלו עם השקת השירות ב-27 ביוני 2017, ובספטמבר 2017 עלה הערוץ לשירות סלקום TV.
ב-30 בדצמבר 2017 שודר אירוע מיוחד בשם "השיר האמיתי" בו בוצעו מחדש מבחר משירי הערוץ על ידי כוכבי הערוץ מההווה ומהעבר וזמרים מוכרים כמו שרית חדד, שלומי שבת ואגם בוחבוט.
עשרת השירים שבוצעו נבחרו כאהובים ביותר מכל הזמנים על ידי צופי הערוץ, מתוך רשימה של 40 שירים שעלו להצבעה באתר ערוץ הילדים.
ב-1 בינואר 2018, שנה לאחר שהשידורים הופסקו ב-yes, ערוץ הילדים סיים את שידוריו במסגרת HOT.
המעבר מ-HOT ו-yes לעבר פלטפורמות פרטנר tv וסלקום TV לווה בשינויים דרסטיים באופן שידורי הערוץ ובתכנים המשודרים בו.
בין השינויים נכללה מתכונת הפקות המקור של הערוץ.
עד אותה עת, הפקות המקור ששודרו בלעדית ב-yes ושל HOT היוו סמן המבדיל ומייחד את שידורי הערוץ בשתי החברות.
לאורך השנים הפקות אלו נהיו פופולריות מאוד בקרב צופי הערוץ ויצרו מניע משמעותי להצטרפות לחברות הכבלים או הלוויין, לפי העדפת התכנים של המצטרפים.
על פי חוק, על yes ו-HOT להשקיע בתכנים לילדים ולנוער 27.5% מכלל הסכום של שמושקע הפקות המקור שלהן – אך בפועל שתי החברות משקיעות בפועל סכומים גדולים בהרבה מכך, לאור החשיבות של תוכני הילדים על שימור הלקוחות והבידול.
חלקים רבים מהסכומים הללו הושקעו בהפקות מקור בלעדיות בערוץ הילדים.
מעבר הערוץ אפשר לראשונה את שידורן של ההפקות הבלעדיות מחוץ לשידורי yes או HOT.
זאת כתוצאה מהסכמים שנחתמו בין RGE ו-HOT ובין RGE ו-yes, אשר הסדירו את השימוש בהפקות המקור המשותפות לערוץ הילדים ולחברות הכבלים והלוויין.
כך שוחררו התכנים הבלעדיים שהופקו מאז שאושרה ב-2005 בלעדיות הפקות מקור בערוצי הילדים.
סדרות אלו משודרות כיום לאורך כל הפלטפורמות בהן משודרים תוכני ערוץ הילדים.
בנושא הפקות המקור חל שינוי משמעותי נוסף – בניגוד לחברות הכבלים והלוויין, על פרטנר tv וסלקום TV אין רגולציה וכך לא חלה עליהן חובת השקעה בהפקות מקור.
כתוצאה מכך שתי החברות ממעטות להשקיע בהפקות בלעדיות בשיתוף עם ערוץ הילדים – ניתן למנות רק את "הבנים והבנות 2018" כהפקת מקור של פרטנר tv ואת נבונינג'ה כהפקת מקור של סלקום TV.
נתח השוק והכנסותיהן הקטנות יחסית של 2 החברות בהשוואה לגודל חברות הכבלים והלוויין תרם לירידת קרנו והשפעתו של ערוץ הילדים בהשוואה למתחריו.
במרץ 2020 עלתה לאור משבר הקורונה "צוות בידוד", תוכנית יומית בשידור חי בהנחייתם של עודד פז וירדן ויזל עם הפאנליסטים אוראל צברי, גל זהבי וליאל אלי.
ב-27 באוקטובר 2020 השיקה נגה תקשורת שירות סטרימינג בשם "BIGI", הכולל את כל תוכניות המקור והרכש של ערוץ הילדים ולוגי, וכן תוכן חדש המופק במיוחד עבור השירות.
באוגוסט 2021 הוכרז כי עודד פז עזב את ערוץ הילדים לאחר 18 שנה של הופעות בתוכניות הערוץ ועשור של הנחיה בערוץ.
ב-31 בדצמבר 2021 ערוץ הילדים ולוגי סיימו את שידורים בחברת פרטנר TV.
בפברואר 2022 שעשועון "ששטוס" חזר לעונה נוספת, לאחר 8 שנים שבהן התוכנית לא שודרה בערוץ.
ב-8 באוקטובר 2023 עלתה עונה נוספת של "תנו לגדול בשקט" בעקבות אירועי "מלחמת חרבות ברזל" שבה טל מוסרי מארח אורחים נוספים, וב-19 בנובמבר עלתה רצועת תוכניות חדשות להמשך ימי המלחמה: "טעימי" בהנחיית טל מוסרי עם אלין כהן ואימה מירי, "יוגה עם כוכבים" ו"לייב במקום האמיתי".
ב-15 בפברואר 2024 ערוץ הילדים חזר לשדר בפרטנר TV.
ב-2 באפריל 2024 ערוץ הילדים חזר לשדר ב-yes, הפעם דרך שירותי השידורים האינטרנטיים של החברה בלבד (ב-+yes ו-+STING), ולא באמצעות הלוויין.
לקראת סוף ינואר 2026 נערך פעם ראשונה בערוץ טקס לבחירת גיימר השנה, אחרי כמה שנים שנעשה בערוץ טקסי פרסים שעוסקים בעולם הבידור.
הסכסוך בין yes ו-RGE והסרת ערוץ הילדים ב-yes וב-HOT
ב-11 בדצמבר 2016 נודע כי yes תסיר את ערוץ הילדים, עקב מאבק בינה לבין חברת RGE, המנהלת את ערוץ הילדים וערוצי הספורט (ספורט 5), כאשר yes סירבה להעלות את התשלום בהתאם לעליית מחירי הזכויות על הערוצים.
בכך הפך ערוץ הילדים לערוץ בלעדי ב-HOT.
מנגד, yes הודיעה כי תעלה לאוויר ערוץ חדש, בשם "yes KidZ", אשר היווה תחליף לערוץ הילדים ושודר במקומו באפיק 90, וניתן לה האישור להחליף את ערוץ הילדים בתנאי שיעמוד במספר דרישות של המועצה לשידורי כבלים ולוויין.
הסדרות המשודרות היו בחלקן סדרות מקור (כגון "סנאפטוק", "ראש גדול - ראש חדש", "כפולה"), וסדרות רכש (כגון "אוגי והמקקים", "שמש", "הכל הולך").
בבוקר 1 בינואר 2017 ערוץ הילדים היה אמור לרדת משידורי yes, אך למרות זאת הוא המשיך את שידוריו באותו יום באפיק 90 למשך מספר שעות נוספות.
במהלך פרק של הסדרה ארתור היו שיבושים בשידור; לאחר שסודרו השיבושים רצה בזמן הפרק ההודעה "ערוץ הילדים מהיום רק ב-HOT", ולאחר כמה דקות הופסק שידור הערוץ.
בשעה 12:19 סיים הערוץ את שידוריו באופן סופי ב-yes ואפיק 90 הוחשך.
כמו כן, עלה ערוץ נוסף, ששמו WIZ!
(מקבוצת הופ!), ומהווה תחליף לערוץ לוגי, אשר הפסיק גם הוא את שידוריו ב-yes.
בעקבות השינוי, דיווחה חברת HOT על עלייה משמעותית במספר המצטרפים אליה.
ב-27 ביולי 2017, הודיעה HOT שלא תחדש את החוזה עם ערוץ הילדים.
ב-1 בינואר 2018 הופסקו שידורי הערוץ גם ב-HOT לאחר שידור של 28 שנים ברצף.
גם HOT החליפה אותו בערוץ KidZ.
ערוץ לוגי הוחלף בערוץ A+.
עם ההכרזה על ירידת ערוץ הילדים מ-HOT החל הערוץ לפרסם בערוצים המסחריים פרסומים שכללו את פרסום הערוץ והפלטפורמות בהם נגיש, תוכניות בערוץ וקמפיינים שהערוץ מקדם (אתנה).
ב-30 במאי 2019 חלק מתכני הערוץ ירדו משירות ה-VOD של HOT, וב-26 בדצמבר 2019 תוכני הערוץ חזרו ל-yesVOD KIDS ול-HOT VOD Young כחלק מספריית FOMO ביחד עם תוכני ערוץ לוגי.
ב-2 באפריל 2024 ערוץ הילדים חזר לשדר ב-yes, לאחר כ-7 וחצי שנים בהם לא שודר בפלטפורמה זו.
לאחר סיום שידורי ערוץ הילדים ב-yes, החל קרב בין ערוץ הילדים ל-yes על זכויות השידור של הסדרה "Oboy".
בעקבות הסכסוך שידור הסדרה הופסק.
הסכסוך המשפטי אשר התנהל בין RGE ל-yes על הסדרה נגמר והסדרה עלתה לבסוף לשידור בכל פלטפורמות הטלוויזיה.
בינואר 2017 קבע בית המשפט המחוזי בתל אביב כי RGE אינה חייבת להעביר ל-yes את הפרקים שנותרו אך מנגד, אין באפשרותה גם לשדר אותם לצופי HOT.
לקראת סוף ינואר 2017, המועצה לשידורי כבלים ולוויין העלתה אפשרות כי הפרקים שלא שודרו יועברו לידי גוף שידור נייטרלי שאינו צד בקרב שבין RGE ל-yes, בין ההצעות נמנית גם החינוכית.
ב-20 במרץ 2017, חברת yes וחברת RGE הגיעו לפשרה והוחלט לשדר את פרקי הסדרה מההתחלה, אך הפעם גם לצופי yes וגם לצופי HOT.
ב-6 במרץ 2018 הוחלט בערוץ לשדר את כל פרקי הסדרה מהתחלה ללקוחות סלקום TV ופרטנר tv.
לאחר החלטה זו, yes הודיעה כי תתבע את ערוץ הילדים ותבטל את מועד שידור הסדרה עוד לפני תחילת שידורה בפלטפורמות האלו.
ב-29 באפריל 2018 נודע כי בית המשפט המחוזי ביטל את התביעה ואישר לערוץ הילדים לשדר את הסדרה.
באוגוסט 2018 הסתיים הסכסוך בין yes ו-RGE ונחתם הסכם לשידור הסדרה "Oboy" בכל הפלטפורמות (yes, HOT, פרטנר tv וסלקום TV).
ב-16 במרץ 2018 פרסם ערוץ הילדים בדף הפייסבוק ובאינסטגרם כי החל מ-17 במרץ ישודרו תוכניות הערוץ בשידורי ערוץ עשר מדי שבת בבוקר.
יחד עם שידורי תוכניות ערוץ הילדים, היו משודרות גם מספר תוכניות של ערוץ לוגי.
בין התוכניות ששודרו במסגרת זאת ניתן למנות את "פוקימון", "אלישע", "ג'וליאן המלך" ו"ארתור".
שידורים אלו הופסקו לאחר המיזוג בין רשת וערוץ עשר וחודשו בהמשך בערוץ הממוזג.
לאורך השנים היו מספר שיתופי פעולה עם "רשת" במסגרת תוכניות פריים טיים, בעיקרן ריאליטי ושעשועונים, שבהם שודרה תוכנית נלווית בערוץ הילדים ונכלל שיתוף פעולה במהלך התוכנית.
בין התוכניות, "רוקדים עם כוכבים".
ב-14 בספטמבר 2019 ערוץ הילדים החל לשדר בערוץ רשת 13 בימי שבת בבוקר.
התוכניות המשודרות הן "ארתור" ו"פוקימון".
לאורך השנים היו מספר שיתופי פעולה עם "קשת" במסגרת תוכניות פריים טיים, בעיקרן ריאליטי ושעשועונים, שבהם שודרה תוכנית נלווית בערוץ הילדים ונכלל שיתוף פעולה במהלך התוכנית.
בין התוכניות, "אל תפיל את המיליון", "הכוכב הבא" ו"נינג'ה ישראל".
ב-9 בנובמבר 2019, יומיים לפני הבכורה הרשמית שלה בערוץ הילדים, שודרה בקשת 12 התוכנית הראשונה של "נינג'ה ישראל ילדים", אשר מהווה את גרסת הילדים של "נינג'ה", השנייה בעולם אחרי ארצות הברית.
ב-5 בינואר 2022 שודרה בערוץ 12 התכנית הראשונה של ששטוס 2022.
בשנת 2002 שידר ערוץ הילדים את מוקדמות העונה הרביעית של תוכנית הכישרונות "בראבו".
העונה שודרה כרצועת השידורים של חג החנוכה באותה שנה, כשאת תוכנית הגמר שידרו ב"טלעד".
חברת החדשות הפיקה את תוכנית האקטואליה לילדים "המהדורה הצעירה" עבור ערוץ הילדים, ששודרה בערוץ ובשידורים חוזרים במסגרת ערוץ 2, עד מעבר התוכנית לערוץ KidZ, ולאחר סיום שידוריו ב-31 בדצמבר 2020 התוכנית עברה לשדר בערוץ זום החל מ-3 בינואר 2021.
למשך תקופה קצרה לאחר סגירת ערוץ הילדים ב-yes שודרו מספר מתוך הפקות המקור של הערוץ עבור yes במסגרת ערוץ yes Oh ו-yes5 ברצועת שידור שהוקדשה להפקות ערוץ הילדים ונשאה את סמל "ערוץ הילדים" בנוסף לסמל הערוץ.
בנוסף, פרק 21 בסדרה Oboy שודר ב-yes Drama סמוך להסרת ערוץ הילדים מ-yes.
ב-7 באוקטובר 2024, שנה לאחר טבח שבעה באוקטובר, חלקו ערוץ הילדים, לוגי, HOT באזז ו-FOMO והערוצים ניקלודיאון ו-TeenNick של קבוצת ענני את אותו לוח השידורים.
שלושת הערוצים שידרו באותו היום פרקים נבחרים מהסדרות "בית משותף" ו"בעקבות הסיפורים הקסומים", וכן את סרט הטלוויזיה "אח שלי הגדול".
(כחלק מלהקת הייפ קרו)2023וויב האוס: סודות נחשפיםחן מיגירוב (כחלק מלהקת הייפ קרו)2023וויב האוס: הסודות נחשפיםתאיר וקנין (כחלק מלהקת הייפ קרו)2023וויב האוס: סודות נחשפיםאייל לוי2023וויב האוס: סודות נחשפים
במהלך השנים, הערוץ ביקש להעביר מסרים חינוכיים לצופים באמצעות תכנים ששודרו לאורך זמן, וכללו לרוב הקלטת שירי נושא, תוכניות מיוחדות, תחרויות והפקות-מקור לקידום הנושא.
"כולנו שונים כולנו שווים" (1995): קבלת השונה
"קסדה, מגנים ולא בכבישים, כדי שלא תחליקו על השכל" (1996): פרויקט נוסף לעידוד חבישת קסדה ואמצעי הגנה נוספים לרכיבה על אופניים וגלגליות ובנוסף הקמפיין היה נגד רכיבה בכבישים
"שווה לקחת אחריות" (1998): לקיחת אחריות
"אל תלכלך את העולם כי זה החדר של כולם" (1998): איכות הסביבה
"דווקא אני לא מלכלך" (1998): איכות הסביבה
"חושבים פעמיים חוסכים במים" (1998): חיסכון במים
"להקשיב זה להרוויח" (2001): הקשבה לזולת
"סיגריות – אין מצב!" (2002): קמפיין נגד שימוש בסיגריות (בשיתוף האגודה למלחמה בסרטן)
"מקליקים ת'עניינים" (2004): עידוד הילדים לחגור חגורות בטיחות ברכב
"יש בי אהבה והיא תנצח" (2004): עידוד אימוץ כלבים בשיתוף עם אגודת "צער בעלי חיים".
"תקרא תצליח" (2007 ו-2012): עידוד ילדים לקרוא ספרים; בשיתוף עם בנק הפועלים
"מדינה קטנה – הישגים גדולים" (2008): פרויקט מיוחד לכבוד 60 שנות מדינת ישראל שהציג את ההתפתחויות של מדינת ישראל כגון: השפה העברית, שקדי מרק ודוד השמש
"קסדה שומרת ראש צמודה" (2008): פרויקט שני לעידוד חבישת קסדה בעת רכיבה על אופניים
"שומרים על נקי, זאת הכנרת שלי" (2009): פרויקט נוסף לאיכות הסביבה בכלל, ולניקיון הכנרת בפרט
"אל תיגרר" (2010): מאבק באלימות; בשיתוף "הקרן לידידות" והמשרד לביטחון הפנים
"גלישה בטוחה: אל תיפלו ברשת" (2011): פרויקט לגלישה בטוחה ברשת; בשיתוף איגוד האינטרנט הישראלי - ISOC-IL.
"בים רוחצים חכם" (2011): פרויקט למען רחצה בטוחה בים
"כשאת עושה ספורט, את תמיד מנצחת" (2011, 2015): קידום הספורט הנשי בישראל (בשיתוף המיזם "אתנה")
"בחורף – עוצרים את השפעת" (2011) עידוד המאבק בשפעת
"בשבילי רק ישראלי" (2012): קידום מוצרים מתוצרת ישראל (בשיתוף משרד התמ"ת)
"להיות מוגן בכל זמן" (2012): היערכות לרעידות אדמה בשיתוף פיקוד העורף
"הבקבוקים רק למחזורית" (2012): פרויקט נוסף לאיכות הסביבה, בעיקר בנושא המחזור
"פרייר מי שמבזבז" (2012): מניעת בזבזנות של כסף (בשיתוף המועצה הישראלית לצרכנות)
"שומרים על אנרגיה חיובית" (2013): עידוד חסכון בחשמל
"חגורת בטיחות" (2013): חגירת חגורות בטיחות בעת נסיעה ברכב
"מעשנים לי זה לא מתאים" (2014): מאבק בעישון (בשיתוף האגודה למלחמה בסרטן)
"לילה בטבע, זה בא לי טבעי" (2014): עידוד טיולי מחנאות בחיק הטבע
"סבתא ברשת" (2015): עידוד הכנסת סבא וסבתא לרשתות האינטרנט
"חושבים לפני שזורקים" (2015): צמצום יצירת פסולת ממוצרים שמצבם תקין ושעדיין ניתן לעשות בהם שימוש; הקמפיין הועלה במסגרת "פסטיבל אביב" בחירייה.
"אל תפספס חבר" (2015): הכרת השונה והחריג (בשיתוף תנועות הנוער)
"יחד משנים את התנועה" (2015): פרויקט בשיתוף עמותת אנשים באדום לבטיחות בדרכים
"הפסקה של מים, תן בשלוק" (2015): עידוד שתיית מים מרובה
"בחירה בריאה, בחירה מנצחת" (2015): עידוד לקיום אורח חיים בריא (בשיתוף "האגודה למלחמה בסרטן")
"ג'ודו בונה אותי חזק לחיים" (2015): קידום ענף הג'ודו בארץ
"שמור על האצבע שלך" (2015): העלאת המודעות למניעת העברת תכנים בעלי אופי מיני ברשת
"אריזות זורקים לפח הכתום" (2016): פרויקט לקידום המיחזור
"כנסו לביט של הטניס" (2016): קידום ענף הטניס בארץ
"תעשו לייק לעולם" (2016): עידוד הפחתת השימוש במכשירים ניידים
יכולה." (2016): עידוד שוויון מגדרי
"פשוט תתנהגו רגיל" (2017): עידוד שוויון לאנשים עם מוגבלות
"מעשנים זה לא מתאים" (2017): פרויקט נוסף נגד עישון
"העולם מחכה לך" (2025): פרויקט לעידוד שוויון מגדרי, לרגל שבוע הנערה הישראלית ולכבוד יום האישה הבין-לאומי
"עיר ערוץ הילדים" – אירוע שטח נודד המתקיים מדי קיץ ברחבי הארץ.
בתחילת דרכו היה אירוע גדול ואף התקיימו ממנו שידורים חיים מדי שבוע, אך עם השנים הפעילות צומצמה.
"עיר ערוץ הילדים" הראשונה התקיימה בקיץ 1995 בחולון, והיא התקיימה עד שנת 2011. האירוע הופק על ידי חברת "טבת סרטים".
עיתון ערוץ הילדים – ירחון ילדים שיצא תחת המותג של ערוץ הילדים.
יצא לאור לראשונה ביולי 1997, בשם "עיתון כדור פורח".
לפני עיתון זה היו מפורסמים בתקופת הקיץ דפי כדור פורח (באורך של 2 עמודים) בעיתוני סוף השבוע כשעשוע לילדים שעסק בתוכניות השבוע הקרוב של הערוץ, כשהדפים עצמם התקיימו בין 1993- 1998 (עם הפסקה ב-1997).
פעילות העיתון הסתיימה בדצמבר 2006, לאחר תשע שנים.
"ספריית ערוץ הילדים" – שיתוף פעולה בין ערוץ הילדים ל"הוצאת מודן".
החל בשבוע הספר בשנת 1998, במסגרתו יצאו לאור מספר ספרים, ביניהם: שני ספרי קומיקס של "הוגו" באיורו של קורן שדמי, "עם הזנב לים", "המדריך לעיתונאי הצעיר", "הקוואים", "החלום הקסום של דומבי", "גדולים מהחיים", ועוד.
פעילות הספרייה הסתיימה בשנת 1999, לאחר שנה.
מועדון ערוץ הילדים – החל את פעילותו באוגוסט 1998. החברים במועדון קיבלו כרטיס חבר, במסגרתו נהנו מהטבות והנחות באתרי בילוי לילדים.
כמו כן, הערוץ קיים במסגרת שידוריו שני משחקים, בהם השתתפו חברי המועדון: "פליק-פלאק" ו"אני מת להתמגנט".
פעילותו הסתיימה בדצמבר 2000, לאחר שנתיים.
"פארק ערוץ הילדים" – חסות שנתן ערוץ הילדים לפארק המשחקים "בא-לגן" בקיבוץ יגור.
במסגרת החסות, מתקנים בפארק מותגו תחת המותג "ערוץ הילדים".
כמו כן, התקיימו מספר שידורים מהפארק, ביניהם הגמר של "ליגת ערוץ הילדים", חסות שנתן ערוץ הילדים לליגת הקטרגל של החברה למתנ"סים בשנת 2000. פעילות "פארק ערוץ הילדים" החלה בפסח 2000 והסתיימה בסוף אותה שנה.
"bME" – רשת חברתית מקוונת בה מנחי ערוץ הילדים וערוץ לוגי תיקשרו עם צופיהם, והילדים הוזמנו לפתוח לעצמם דפי גולשים.
הפרויקט החל באוקטובר 2008, עם עליית האתר החדש של הערוץ הסתיים הפרויקט בקיץ 2012, לאחר ארבע שנים.
"ערוץ הילדים פלוס" – ערוץ משחקים אינטראקטיבי שהחל לפעול ביולי 2005. הערוץ החליף את "הנקודה הירוקה", פלטפורמה שפעלה על גבי שידורי ערוץ הילדים והורכבה מ-4 אפליקציות אינטראקטיביות.
הוא ניתן למנויי HOT ו-yes, וכלל משחקים והפעלות של ערוץ הילדים.
השירות נסגר בתחילת 2013, עם הסרת הערוצים האינטראקטיביים של חברת הכבלים, לאחר הפעלה שלהן במשך כשמונה שנים.
ערוץ ההיסטוריה הוא ערוץ טלוויזיה אמריקאי העוסק בידע ובהעשרה, המתמחה בתוכניות אודות אירועים ותהליכים היסטוריים.
בחלק מהתוכניות משולבים ראיונות עם היסטוריונים, עדויות מהשטח וטכנולוגיית מחשב מתקדמת המאפשרת לשחזר אירועים מהעבר.
בישראל משודר הערוץ בזכיינות על ידי חברת "טלעד", ומשדר 24 שעות ביממה תכנים בעברית ובאנגלית (עם תרגום לכתוביות בעברית).
הערוץ משודר בישראל ללקוחות המנויים ב: NEXT TV, HOT, +STING, +yes, פרטנר TV+, ובסלקום TV+.
ערוץ ההיסטוריה משדר תכנים שונים במעט מאלו של "ערוץ ההיסטוריה HD", המשודר בחברות yes ופרטנר TV+ בלבד.
זאת לעומת שאר ערוצי ה-HD בטלוויזיה בהם לרוב השידור תואם ביניהם לבין הערוצים המקבילים באיכות הסטנדרטית.
בשנים האחרונות עיקר שידורי הערוץ מתמקדים בתוכניות מציאות דוגמת "Top Shot" ופחות בתכנים דוקומנטריים היסטוריים משיקולי מדרוג.
התהליך ספג ביקורת בישראל ובארצות הברית.
ערוץ ההיסטוריה (History Channel) הוא ערוץ אמריקאי דיגיטלי בבעלותה של חברת "A&E Television Networks", שעלה לשידור ב-1 בינואר 1995 בארצות הברית.
הערוץ משדר תוכניות היסטוריה בכל רחבי העולם, מגיע למעל 130 מדינות ומתורגם ליותר מ-20 שפות.
בראשית דרכו נקרא הערוץ "ערוץ ההיסטוריה" (The History Channel), אך בעקבות מהלכי מיתוג בשנת 2008, הוחלט על רענון של הלוגו שמתבסס כעת על האות H בלבד.
כמו כן שונה השם של הערוץ ל-"History" בלבד.
במהלך השנים שידר ערוץ ההיסטוריה הפקות רבות שעשו שימוש בטכנולוגיה מתקדמת של אנימציה CGI המשחזרת את הקרבות ההיסטוריים.
בנוסף לכך מציג הערוץ גם סדרות העוקבות אחר ההיסטוריה של עולם החי, כמו "אבולוציה: קרב הישרדות" ו"דינוזאורים – הקרב האחרון", לצד סדרות בנושאי דת, פיזיקה, אסטרונומיה ואקולוגיה.
בין ההפקות של הערוץ סדרת טלוויזיה "לבד".
כחלק ממערך השידורים הבינלאומי של ערוץ ההיסטוריה החלה חברת A&E לשדר ערוץ היסטוריה מיוחד בארצות הברית.
ערוץ זה מתמחה בתוכניות הסוקרות את הרגעים הגדולים מהקרבות ההיסטוריים לצד ביוגרפיות על מצביאים, אנשי צבא, מרגלים וחיילים.
במסגרת השקת הערוץ העלה ערוץ ההיסטוריה מבחר תוכניות מקור חדשות, המעניקות לצופה מבט על הקרבות ההיסטוריים באמצעות טכנולוגיה מתקדמת, המשחזרות את המהלכים הצבאיים והאסטרטגיים בשדה הקרב.
תוכניות אלו שולבו גם בלוח השידורים של ערוצי ההיסטוריה הרגילים ברחבי העולם.
בין התוכניות שזכו להצלחה בערוץ: "300: הקרב האחרון", "קרבות האוויר הגדולים בהיסטוריה", "אש על המים" ו"הלוחמים השחורים ב-D דיי" ועוד – ששודרו גם בערוץ ההיסטוריה הישראלי.
הערוץ הושק בישראל ב-20 ביולי 2000 במסגרת שידורי yes, בזכיינות חברת "טלעד".
הערוץ עלה לאוויר בחברת הכבלים "ערוצי זהב" ביוני 2001.
ערוץ ההיסטוריה בישראל מבוסס על מערכת התכנים של ערוץ ההיסטוריה הבינלאומי, כאשר לוח השידורים מותאם לקהל היעד הישראלי, וכולל תוספת של תכנים דוקומנטריים ותוכניות מקור בעברית.
במהלך חודש יוני מקדיש ערוץ ההיסטוריה את כל לוח השידורים לטובת העשרה לתלמידי חטיבות הביניים והכנה לבחינות הבגרות.
המשדרים כוללים תוכניות בנושאי הלימוד, דוגמת ההיסטוריה של המאה ה-20, ההיסטוריה של העולם העתיק ואירועים בולטים בהיסטוריה של מדינת ישראל.
שידורים אלו כוללים ייעוץ שוטף של מורה אקדמי, התאמה למיקוד משרד החינוך.
בנוסף לשידורי הערוץ בכבלים ובלוויין, מפעיל הערוץ גם אתר אינטרנט.
ב-16 במאי 2011 הושק ערוץ ההיסטוריה HD, בבלעדיות לחברת yes - עם לוח שידורים שונה מהערוץ הרגיל.
ב-20 ביוני 2019 הערוץ החל לשדר גם ב-+STING, ב-6 באפריל 2020 הערוץ החל לשדר ב-Partner TV, וב-10 בדצמבר באותה שנה הערוץ החל לשדר גם ב-סלקום tv.
ערוץ "קבלה לעם" הוא ערוץ טלוויזיה ישראלי, שהחל את פעילותו ב-24 בנובמבר 2008. הערוץ משדר חינם, וכולל בעיקר תכנים על רקע תורת הקבלה.
התוכניות - אקטואליה, לימוד, אירוח, משפחה, בידור, ילדים ועוד - מבוססות כולן על קבלה, ומיועדות לצפייה ללא הגבלת גיל.
כל התוכניות מופקות ומשודרות מאולפני הטלוויזיה של "קבלה לעם", ונקלטות באפיק מספר 97 של HOT ודרך אתר האינטרנט של עמותת "קבלה לעם".
היו"ר ומקים הארגון - ד"ר מיכאל לייטמן, הוא גם האישיות המובילה את כלל השידורים.
ערוץ החדשות הייעודי הוא ערוץ טלוויזיה שהיה אמור לקום בתחילת המאה ה-21 בישראל ולאחר מאבקים משפטיים ארוכים לא עלה לבסוף לאוויר.
הערוץ היה חלק מחבילת ערוצי הטלוויזיה הייעודיים שהיו אמורים לקום בארץ בתחילת המאה ה-21 ואשר כולם לבסוף קמו, למעט ערוץ החדשות הייעודי.
הערוץ, שהיה אמור להיות משודר ללקוחות הכבלים והלוויין באפיק מספר 7, היה אמור להיות ערוץ חדשות ישראלי ולשדר תוכניות אקטואליה ומהדורות חדשות מהארץ ומהעולם במשך כל שעות היום.
במכרז לערוץ נקבע כי הכנסות הערוץ יגיעו ממכירת תכנים ומפרסומות וחסויות.
ההחלטה כללה הקמה של ערוץ בערבית (הלא TV), ערוץ חדשות, ערוץ ברוסית (ערוץ 9), ערוץ מוזיקה (ערוץ 24) וערוץ המורשת (ערוץ 20).
בתחילת המאה ה-21 החל משרד התקשורת לפרסם את המכרזים לערוצים הייעודיים.
כיום (2014) קמו ארבעה מתוך חמשת הערוצים הייעודיים.
ערוץ החדשות לא החל לשדר כלל.
ב-14 בנובמבר 2000 הוציא משרד התקשורת את המכרז לערוץ החדשות.
היה זה המכרז הראשון שיצא מתוך המכרזים לחמשת הערוצים הייעודיים.
במסיבת עיתונאים בתל אביב הציגו שר התקשורת, בנימין בן אליעזר, יו"ר המועצה לשידורי כבלים ולוויין, דורית ענבר, ומנהל מינהלת שידורים לציבור, יורם מוקדי, את תנאי המכרז לערוץ החדשות.
תאריך היעד לתחילת השידורים היה נובמבר 2001.
מטרת המכרז הייתה ליצור ערוץ חדשות בעל אופי ישראלי מקומי, כאשר 60% מהיקף השידורים בו יהיו חדשות ותוכניות על אירועים בישראל, ו-15% מהיקף השידורים בו יהיו תוכניות שעניינן אירועים מחוץ לישראל.
במכרז נקבע כי הרישיון לערוץ החדשות יינתן ל-10 שנים, עם אפשרות הארכה ב-6 שנים נוספות.
בשנה הראשונה יחויב הערוץ לשדר מינימום 8 שעות ביממה ובשנה השנייה מינימום של 12 שעות ביממה.
עוד נקבע כי בכל תקופת הרישיון תהיה חובה לשדר בשעות 18:00-23:00. לפי תנאי המכרז, הערוץ היה אמור לשלם לחברות הכבלים והלוויין בגין שימוש באפיקי רשת הכבלים, דמי רישיון חד פעמיים של 100 אלף שקל למדינה ותגמולים לאוצר בהיקף של 5% מהמחזור אחרי שלוש שנים של הפעלת הרישיון.
במכרז הביעו התעניינות מספר קבוצות וחברות.
לבסוף נגשו שתי קבוצות למכרז: "חדשות ישראל" ו-"חדשות 24".
עם פרסום המכרז לערוץ החדשות פרש יעקב אילון מחברת החדשות של ערוץ 2 במטרה להשתתף במכרז ולקחת חלק פעיל בערוץ החדשות ההולך וקם.
אילון הצטרף לקבוצת "חדשות 24" בראשותו של ניסים משעל ויחד איתו הצטרפו לקבוצה מספר עיתונאים מובילים, בהם: יאיר שטרן, גאולה אבן ואמנון ברקאי.
יעקב אילון וניסים משעל אף השקיעו מכספם בקבוצה והחזיקו כל אחד בעשרה אחוזים מאחוזי הקבוצה.
משקיעים נוספים בקבוצה עם היווסדה היו: האחים עופר (כעשרים אחוזים), שי נשר (כעשרה אחוזים) וחברת דנקנר השקעות (חמישה אחוזים).
משעל היה מנכ"ל הקבוצה ואילון נבחר להיות מנהל מחלקת החדשות שלה ומועמדה להגיש את המהדורה המרכזית בערוץ העתידי.
הקבוצה השנייה שהשתתפה במכרז לערוץ החדשות הייעודי הייתה קבוצת "חדשות ישראל".
בראש הקבוצה עמד משה שלונסקי ובראש מחלקת החדשות של הקבוצה עמדה אילנה דיין שקודם לכן פרשה מטלעד ומערוץ 2. עיתונאים נוספים שהצטרפו לקבוצה היו רון בן ישי, גבי גזית וירון דקל.
עם היווסדה השקיעו חברות רבות בקבוצה על מנת לאפשר את זכייתה ולראות מערוץ החדשות רווחים כספיים.
בין המשקיעים היו חברת גלובוס גרופ - בעלת אולפני ג.
ישראל בנווה אילן (כשנים עשר אחוזים), חברת פורמולה (כעשרים אחוזים) ואליהו רוכמן (שהחזיק בכעשרים אחוזים מהקבוצה).
קבוצת חדשות ישראל הייתה גם אמונה על הפקת משדרי החדשות של הערוץ שכונה 'הערוץ השלישי' שקם באותן השנים - ערוץ 10.
ב-17 באפריל בשנת 2001 הוכרז במסיבת עיתונאים בתל אביב בשעות הצהריים על הקבוצה הזוכה בהפעלת ערוץ החדשות.
עו"ד דורית ענבר, שהייתה אז יושבת ראש המועצה לשידורי כבלים ושידורי לוויין, הכריזה על זכייתה של קבוצת "חדשות 24" בראשותו של ניסים משעל בהפעלת ערוץ החדשות הייעודי.
עם זכייתה של קבוצת "חדשות 24" במכרז העלו בקבוצת "חדשות ישראל" המפסידה טענות לגבי אופן ניהולו.
נציג הקבוצה מסר כי ראשי הקבוצה יחליטו אם לגשת לבית המשפט כדי לערער על ההחלטה של ועדת המכרזים.
בינתיים הבטיחו בקבוצת "חדשות 24" המנצחת להעלות לשידור את הערוץ כבר בעוד חצי שנה מאז הזכייה, בסוף שנת 2001. יעקב אילון, שהיה ראש מחלקת החדשות בקבוצה, אמר כי הערוץ יפעל במתכונת דומה לערוץ החדשות CNN עם שידורים חיים ויומני חדשות לכל אורך היום ובמשך 24 שעות ביממה.
אילנה דיין, שהייתה ראש מחלקת החדשות בקבוצת "חדשות ישראל", הצרה על החלטת ועדת המכרזים להעניק את הרישיון לקבוצת "חדשות 24", אך איחלה להם בהצלחה בהפעלת הערוץ.